Új lakás-mellékmérőjének felszereléséhez először tervet kell készíttetni, és azt a Fővárosi Vízművek Zrt-nél jóvá kell hagyatni. Amennyiben már rendelkezik a Fővárosi Vízművek Zrt által jóváhagyott víztervvel, annak alapján a kivitelezést társaságunk meg tudja kezdeni. A várható szerelési időpontról telefonon egyeztetünk Önnel megrendelésének leadásakor. A szerelést követően szerelőink átadják Önnek a Mellékmérős díjmegosztási szerződést, melynek minden példányát Önnek, valamint a közös képviselőnek, illetve a főmérő tulajdonosának is alá kell írnia. Amennyiben az Önök házában nincsen közösképviselő, 3 lakó aláírása is elegendő.
Ha nem rendelkezik jóváhagyott tervvel, cégünk a helyszíni felmérést és tervezést is elvégzi Önnek. Ez esetben elég igényét telefonon jeleznie, hogy kollégánk megkereshesse Önt időpont egyeztetés céljából. A helyszínen egyeztetik Önnel az igényeit és a műszaki lehetőségeket. A helyszíni felmérés során átadjuk Önnek a tervjóváhagyásra vonatkozó nyomtatványokat, és beszedjük a tervjóváhagyási-, valamint a tervezési díjat. Ezt követően elkészítjük és a Fővárosi Vízművek Zrt-nél jóváhagyatjuk a tervet, majd következik a vízmérő kiépítése.